यूं धर्म संस्कृति का अंग होता है। परंतु यहां इस को अलग से इसलिए लिया गया है कि आरंभ से ही शिक्षा पर धर्म का सबसे अधिक प्रभाव रहा है। दूसरी बात यह है कि अब धर्म के विषय में विद्वानों के भिन्न-भिन्न मत है। कुछ उसे शिक्षा का आधार मानने के पक्ष में है , और कुछ शिक्षा को धर्म से दूर रखने के पक्ष में है। धर्म की दृष्टि से समाजों को दो वर्गों में विभाजित किया जा सकता है। एक वह जिन्हें धर्म विशेष को माना जाता है और दूसरे वह जिनमें अनेक धर्मों का प्रचलन होता है। इन समाजों की शिक्षा व्यवस्था भिन्न भिन्न होती है। धर्म विशेष को मानने वाले समाजों के शिक्षा में उनके अपने धर्म की शिक्षा को स्थान दिया जाता है। जैसे मुस्लिम राष्ट्रों में दूसरे प्रकार के समाजों में किसी धर्म विशेष की शिक्षा देना संभव नहीं होता। उसमें उदार दृष्टिकोण अपनाया जाता है जैसे अपने देश भारत में। कुछ समाजों में धर्म शिक्षा को स्थान ही नहीं दिया जाता जैसे रूस में।